	DOKUMENT ZA SAVJETOVANJE SA ZAINTERESIRANOM JAVNOŠĆU 

	Pravilnik o provedbi postupaka jednostavne nabave

	Trgovačko društvo Lijepa Bistrica d.o.o.

	Početak savjetovanja 
8. srpnja 2026.
	Završetak savjetovanja

RAZLOG DONOŠENJA 
Člankom 15. stavak 2. Zakona o javnoj nabavi (Narodne novine broj 120/16, 114/22, 48/26) propisano je da naručitelj općim aktom propisuje pravila, uvjete i postupke jednostavne nabave.

CILJ 
Cilj donošenja Pravilnika je usklađenje zakonske obveze.
Naime, posljednja izmjena Zakona o javnoj nabavi (NN 48/26) donosi sljedeće promjene:
1. Povećanje vrijednosnih pragova: Pragovi za jednostavnu nabavu rastu na 50.000 eura za robu i usluge te na 100.000 eura za radove. 
2. Obvezna digitalizacija (Modul jednostavne nabave): Sve jednostavne nabave procijenjene vrijednosti veće od 15.000 eura moraju se provoditi isključivo elektroničkim putem, korištenjem spomenutog modula u EOJN RH.
3. Objava poziva na nadmetanje: Javna objava poziva na dostavu ponuda u EOJN RH obvezna je za nabavu roba i usluga iznad 25.000 eura te za radove iznad 45.000 eura.
4. Nova pravila o pravnoj zaštiti: Za nabave vrijednosti iznad 15.000 eura uvodi se obvezno osiguranje pravne zaštite putem prigovora koji se podnosi izravno čelniku tijela ili odgovornoj osobi naručitelja.
5. Izmjena internih akata: Naručitelji su dužni uskladiti svoje opće akte o jednostavnoj nabavi sa zakonskim izmjenama i učiniti ih javno dostupnima u EOJN RH, a ne samo na vlastitim mrežnim stranicama.
   stoga je potrebno izmijeniti postojeći Pravilnik o jednostavnoj nabavi.

Slijedom svega navedenog, pozivamo predstavnike zainteresirane javnosti da najkasnije do 8. kolovoza 2026. godine dostave svoje komentare na prijedlog Pravilnika o provedbi postupaka jednostavne nabave putem OBRASCA za savjetovanje na e-mail: lijepa.bistrica@marija-bistrica.hr ili osobno/poštom na adresu Trg pape Ivana Pavla II 34, 49246 Marija Bistrica.
Sukladno odredbama članka 11. Zakona o pravu na pristup informacijama (Narodne novine br. 25/13, 85/15, 69/22) nakon provedenog savjetovanja sa zainteresiranom javnošću, nositelj izrade akta dužan je o prihvaćenim/neprihvaćenim primjedbama i prijedlozima obavijestiti zainteresiranu javnost putem svoje web stranice na kojoj će objaviti Izvješće o provedenom savjetovanju sa zainteresiranom javnošću.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca. 

Zahvaljujemo na doprinosu u izradi što kvalitetnijeg nacrta Odluke o načinu pružanja javne usluge.
